
22-TA-3145: Noteikumu projekts (Jauns)
Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 2.0
Atzinuma sniedzējs
Tieslietu ministrija
Atzinums iesniegts
27.09.2023.
Atzinuma sniegšanas termiņš
27.09.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
18. Projektu iesnieguma vērtēšanu aģentūra veic ne vēlāk kā divu kalendāro mēnešu laikā pēc projektu iesniegumu iesniegšanas termiņa beigām.
	Iebildums
Vēršam uzmanību, ka precizētā noteikumu projekta 18.punkta redakcija ir pretrunā augstāka juridiskā spēka normatīvajiem aktiem, konkrēti - Administratīvā procesa likuma (APL) 64.pantā noteiktajam, ka iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai. Likumā par budžetu un finanšu vadību, tai skaitā tā 19.3 pantā, cits termiņš lēmuma pieņemšanai nav noteikts, savukārt noteikumu projektā pieļaujams noteikt tikai īsāku termiņu, nekā APL. 

Ievērojot minēto, lūdzam svītrot noteikumu projekta 18.punktu.
 
Piedāvātā redakcija
-
	Andra Reinfelde (TM)

	2.
	Noteikumu projekts
46.1.8. sadarbības partnera īpašumā esošo ēku un zemi, instrumentu, iekārtu un to aprīkojuma, patentu un licenču amortizācijas izmaksas, ciktāl tos izmanto pētniecības projektā, tai skaitā finanšu nomā iegādāto iekārtu amortizācijas izmaksas atbilstoši Komisijas regulas Nr. 651/2014 25.panta 3.punkta “c” apakšpunktā noteiktajam. Izmaksas par ēkām iespējams attiecināt no konkrētas daļas. Iekārtu amortizācijai piemēro tādu pašu nolietojuma aprēķināšanas metodi kā nomnieka īpašumā esošajiem pamatlīdzekļiem. Amortizācijas izmaksas iekārtām, kas iegādātas finanšu nomā, nevar būt lielākas par veikto nomas maksājumu par pamatlīdzekļa iegādi. Netiek segtas telpu, instrumentu, iekārtu un to aprīkojuma, patentu un licenču amortizācijas izmaksas, ja to iegādei vai izveidei jau ir ticis saņemts komercdarbības atbalsts no valsts, pašvaldības, Eiropas Savienības vai citiem publiskajiem līdzekļiem šī vai cita atbalsta pasākuma vai projekta ietvaros. Patentu un licenču amortizācijas izmaksas var būt attiecināmas tikai tad, ja tās iegādātas pēc pētniecības projekta iesnieguma iesniegšanas finansējuma saņēmējam. Ja laiks, kamēr telpas, instrumentus, iekārtas, patentus un licences izmanto pētniecībā, neaptver visu attiecīgo telpu, instrumentu, iekārtu, patentu un licenču lietderīgās lietošanas laiku, par attiecināmajām izmaksām uzskata tikai tādas amortizācijas izmaksas, kas atbilst pētniecības projekta termiņam;
	Iebildums
Atkārtoti aicinām precizēt vārdus "īpašumā esošo ēku un zemi", jo no normas pašreizējās redakcijas nav skaidri saprotams, vai saskaņā ar šo punktu attiecināmas ir piemēram ēkas pārbūves izmaksas, nekustamā īpašuma nodoklis u.tml., vai tikai īpašuma amortizācijas izmaksas. Turklāt arī šādā gadījumā nav skaidrs, kā tiks rēķinātas, piemēram, zemes amortizācijas izmaksas.

Tāpat lūdzam precizēt  normas otro teikumu "Izmaksas par ēkām iespējams attiecināt no konkrētas daļas." Norādām, ka nav skaidrs, par kādu daļu ir runa. 
Piedāvātā redakcija
-
	Andra Reinfelde (TM)

	3.
	Noteikumu projekts
78.1.3. īstenot apstiprināto projektu kā stratēģiski svarīgu projektu, ne retāk kā reizi sešos mēnešos ievietojot aktuālo informāciju par projekta īstenošanas gaitu savā tīmekļvietnē, nodrošinot informācijas un publicitātes pasākumus saskaņā ar Regulas Nr. 2021/241 34. pantu un Eiropas Komisijas un Latvijas Republikas Atveseļošanas fonda finansēšanas nolīguma 10. pantu un “Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīniju” 3. nodaļu “Atveseļošanas fonda prasības”, nodrošinot ne mazāk kā vienu informatīvu pasākumu;
	Iebildums
Atkārtoti lūdzam svītrot precizētajā noteikumu projektā  ietverto atsauci uz privātpersonām nesaistošu dokumentu - Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām.

Ja nepieciešams, informāciju par vadlīniju piemērošanu lūdzam norādīt noteikumu projekta anotācijā. Tāpat vēršam uzmanību, ka pienākumu ievērot vadlīnijas publicitātes pasākumu īstenošanā iespējas iekļaut līgumos, ko slēdz aģentūra ar finansējuma saņēmēju vai finansējuma saņēmējs ar sadarbības partneriem.
Piedāvātā redakcija
-
	Andra Reinfelde (TM)

	4.
	Noteikumu projekts
56.3. pievienotās vērtības nodoklis, vienlaikus pievienotās vērtības nodoklis, kas atgūstams no valsts budžeta priekšnodokļa veidā, muitas nodokļi, nodevas un soda maksājumi, ko finansējuma saņēmējs un sadarbības partneris sedz no privātā līdzfinansējuma, nodrošinot visām šajā apakšpunktā minētajām izmaksām atsevišķu projekta izmaksu, t.sk. pievienotās vērtības nodokļa izmaksu uzskaiti un nodali;
	Priekšlikums
Lūdzam precizēt 56.3.apakšpunktu, jo frāze "vienlaikus pievienotās vērtības nodoklis, kas atgūstams no valsts budžeta priekšnodokļa veidā" nav skaidra, proti, nav saprotams, vai šādas izmaksas var vai nevar finansēt no Atveseļošanas fonda līdzekļiem. Ierosinām vārdu "vienlaikus" aizstāt ar vārdu "izņemot" un attiecīgi redakcionāli precizēt turpmāko normas daļu.
Piedāvātā redakcija
-
	Andra Reinfelde (TM)

	5.
	Noteikumu projekts
146. Atveseļošanas fonda finansējuma ieviešanas progresu un datu pieejamību un to apstrādi nodrošina atbilstoši noteikumos Nr. 621 noteiktajām prasībām.
	Priekšlikums
Atkārtoti vēršam uzmanību uz nepieciešamību noteikumu projekta tekstu precizēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" prasībām, it īpaši uz nepieciešamību noteikumu projektu veidot pēc iespējas lakonisku un pārskatāmu un tiesību normas rakstīt loģiskā secībā. Šobrīd noteikumu projektā dažādu institūtu tiesiskais regulējums iekļauts nekonsekventi, pamīšus ar citām tiesību normām, kas noved pie regulējuma sadrumstalotības, dublēšanās un pretrunīgām normām. Lūdzam arī izvairīties no pārlieku detalizēta un kazuistiska regulējuma, kas papildus citiem riskiem (piemēram, tiesvedības riskiem) parasti rada nepieciešamību neskaidrību novēršanai nepamatoti bieži grozīt spēkā esošo normatīvo aktu.

 
Piedāvātā redakcija
-
	Andra Reinfelde (TM)



